CELEX: 32021D1853
Language: bg
Date: 2021-10-18 00:00:00
Title: Решение (ЕС) 2021/1853 на Съвета от 18 октомври 2021 година за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет до приемането на нови актуализирани приоритети за партньорство от Съвета за асоцииране

22.10.2021   
               
               
                  BG
               
               
                  Официален вестник на Европейския съюз
               
               
                  L 374/54
               
            
         РЕШЕНИЕ (ЕС) 2021/1853 НА СЪВЕТА
         от 18 октомври 2021 година
         за позицията, която трябва да се заеме от името на Европейския съюз в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на приоритетите за партньорство между ЕС и Египет до приемането на нови актуализирани приоритети за партньорство от Съвета за асоцииране
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна (1) (наричано по-нататък „Споразумението“), беше подписано на 25 юни 2001 г. и влезе в сила на 1 юни 2004 г.
                  
               
                     (2)
                  
                  
                     В рамките на Съвета за асоцииране от 25 юли 2017 г. Европейският съюз и Египет постигнаха съгласие по Приоритетите за партньорство, съдържащи се в Препоръка № 1/2017 на Съвета за асоцииране (2).
                  
               
                     (3)
                  
                  
                     Двете страни постигнаха съгласие, че срокът на валидност на Приоритетите за партньорство между ЕС и Египет като основен документ за консолидиране на партньорството следва да бъде удължен до приемането на нови актуализирани приоритети за партньорство.
                  
               
                     (4)
                  
                  
                     Съгласно член 76 от Споразумението Съветът за асоцииране е оправомощен да взема решения с оглед на постигането на целите на Споразумението.
                  
               
                     (5)
                  
                  
                     Съветът за асоцииране трябва да приеме препоръка чрез писмена процедура, за да удължи срока на валидност на Приоритетите за партньорство докато приеме нови актуализирани приоритети за партньорство.
                  
               
                     (6)
                  
                  
                     Целесъобразно е да бъде определена позицията, която трябва да се заеме от името на Съюза в рамките на Съвета за асоцииране, тъй като препоръката на Съвета за асоцииране ще породи правни последици.
                  
               
                     (7)
                  
                  
                     Следователно позицията на Съюза в рамките на Съвета за асоцииране следва да се основава на проекта на препоръка на Съвета за асоцииране,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Съвета за асоцииране, създаден с Евро-средиземноморското споразумение за асоцииране между Европейските общности и техните държави членки, от една страна, и Арабска република Египет, от друга страна, във връзка с удължаването на срока на валидност на Приоритетите за партньорство между ЕС и Египет до приемането на нови актуализирани приоритети за партньорство от Съвета за асоцииране, се основава на проекта на препоръка на Съвета за асоцииране (3).
         
         
            Член 2
            Настоящото решение влиза в сила в деня на приемането му.
         
         
            Съставено в Люксембург на 18 октомври 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 304, 30.9.2004 г., стр. 39.
         
            (2)  Препоръка № 1/2017 на Съвета за асоцииране ЕС–Египет от 25 юли 2017 г. за постигане на съгласие по приоритетите на партньорството между ЕС и Египет (ОВ L 255, 3.10.2017 г., стр. 26).
         
            (3)  Виж документ ST 12260/21 на http://register.consilium.europa.eu.